Minister wil beleid hê oor borsvoeding | Maroela Media
Die minister van gesondheid, Aaron Motsoaledi. Foto: GCIS
Motsoaledi het Maandag by 'n konferensie oor borsvoeding in Pretoria gesê die toename in kindersterftes in die land is onstellend. Hy sê borsvoeding moet as een van die voorste strategieë gesien, beskerm en ondersteun word in die stryd teen kindersterftes. Volgens die Nasionale Demografiese en Gesondheidsopname van 2003 maak slegs sowat 8% van vroue in die land alleenlik van borsvoeding gebruik om hulle babas te voed. Motsoaledi skryf die statistiek toe aan die "aggressiewe en dodelike" bemarking van formulemelk en die wanvoorstelling dat borsvoeding 'n teken van armoede is. Die minister sê een manier om te verseker dat vroue borsvoed is om formulemelk nie beskikbaar te stel sonder 'n voorskrif nie en sekere streng voorwaardes daaraan te koppel. 'n Pediater en professor in kindergesondheid aan die Universiteit van KwaZulu-Natal, Hoosen Cavoodi, sê die regering moet ophou om formulemelk te subsidieer en eerder vroue aanmoedig om te borsvoed, al is hulle MIV positief al dan nie. Die konferensie eindig Dinsdag.
Die reaksie op Facebook op hierdie artikel was nogal skokkend – skokkend negatief! Dit is asof ons "default setting" geword het om alles wat die regering sê en doen te kritiseer, sonder dat ons eers die meriete van die saak oorweeg het. Die minister se opinie is in lyn met internasionale kenners se opinies wêreldwyd en sy gedagtes om die voordele van borsvoeding – veral in 'n land met 'n sosio-ekonomiese situasie soos Suid-Afrika s'n – met 'n beleid vas te maak, is Europese state en Amerika strate vooruit. Ek het gehoop dat Maroela Media nie 'n plek gaan word… Lees meer »